מרדכי צפורי

**מרדכי (מוטק'ה) צפורי (בנקוביץ'-הנדין)** (15 בספטמבר 1924, ט"ז באלול ה'תרפ"ד – 29 במאי 2017, ד' בסיוון ה'תשע"ז) היה חבר הכנסת מטעם סיעת הליכוד. כיהן כשר התקשורת וכסגן שר הביטחון בממשלות ישראל. לפני כן שרת כקצין בצה"ל והגיע לדרגת תת-אלוף.

## ביוגרפיה
צפורי נולד בפתח תקווה והצטרף למחתרת האצ"ל בשנת 1939. נעצר ונכלא במחנה המעצר בלטרון בשנת 1945 עד הגלייתו לסודאן, קניה ואריתריאה. השתתף בבריחה ממעצר באריתריאה, אולם נתפס ונכלא שוב.

עם הקמת מדינת ישראל שב לישראל והתגייס לצה"ל. השתתף בקורס קצינים בשנת 1950 ובהמשך למד במכללה הבין-זרועית לפיקוד ולמטה. שירת כמפקד פלוגה בחטיבת גבעתי ובבה"ד 1, עבר הסבה לשריון, שירת כמפקד פלוגת טנקים, מדריך בשריון ובפו"ם ומפקד גדוד 9. פיקד על חטיבה 14 המשוריינת במלחמת ששת הימים בקרב אום-כתף במסגרת המערכה על חצי האי סיני. מונה למפקד בית הספר לשריון ב-1968. ב-1971 התמנה לסגן מפקד גייסות השריון, באוגוסט 1973 מונה למפקד המכללה הבין-זרועית לפיקוד ולמטה ובמינוי חירום לסגן מפקד אוגדה 440. במלחמת יום הכיפורים קיבל מינוי חירום של קצין שריון ראשי לאחר שמפקד גייסות השריון, אברהם אדן וסגנו דב תמרי פיקדו על אוגדה 162 בחזית המצרית. ציפורי פעל לארגן את שיבוצי כוחות השריון ותגבור הכוחות הלוחמים.

בספטמבר 1974 מונה לעוזר ראש אג"ם במטכ"ל. את שירותו הצבאי סיים בתחילת 1977 בדרגת תת-אלוף.

לאחר שהשתחרר מצה"ל, הצטרף למפלגת הליכוד ונבחר מטעמה לכנסת התשיעית. ב-1977, לאחר המהפך, התמנה לסגן שר הביטחון בממשלת בגין. בתקופה שבין התפטרות שר הביטחון עזר ויצמן, בחודש מאי 1980, ועד לכינונה של ממשלת ישראל התשע עשרה, בחודש אוגוסט 1981, כיהן מנחם בגין אף כשר הביטחון, וצפורי נשא בניהול השוטף של מערכת הביטחון בישראל. בתקופת כהונתו יצא לפועל מבצע אופרה להשמדת הכור הגרעיני בעיראק.

לאחר הבחירות לכנסת העשירית נתמנה לשר התקשורת. בעת שירותו בממשלה ביקר את פעולות הממשלה בזמן מלחמת לבנון הראשונה והיה אחד השרים היחידים שהתעמתו עם אריאל שרון על התנהלות המלחמה.

ב-1986 מונה למנכ"ל המוסד לביטוח לאומי ושימש בתפקיד עד 1993.

לקראת הבחירות לכנסת העשרים (בשנת 2015), הודיע כי לא יצביע לליכוד בראשותו של בנימין נתניהו, אלא למחנה הציוני. לדידו, "הביבי הזה הוא הבלוף הכי גדול בעולם. הוא אולי מדבר יפה, במיוחד באנגלית, אבל אם אי פעם פסיכולוגים ומומחים אחרים ינתחו את כל הנאומים שלו, מהראשון ועד האחרון, יתברר שהכול רק בלון מלא אוויר חם".

צפורי היה נשוי לטובה לבית גלס, אם ארבעת ילדיו, אותה הכיר בימי חברותו באצ"ל. אחיו היה אל"ם ישראל בן אמיתי, שהיה קצין תותחנים ראשי.

את קורות חייו סיפר בספר "בקו ישר", שנכתב על ידי אריה קרישק ויצא בהוצאת ידיעות אחרונות, בשנת 1997. הספר היה לרב-מכר ונחשב לאחד הספרים החשובים על מלחמת לבנון הראשונה.

נפטר ב-29 במאי 2017.

## גלריה

קובץ:מסדר סיום המלחמה חטיבה 14.jpg|מפקד חטיבה 14 מרדכי צפורי במסדר סיום מלחמת ששת הימים , עם היוודע הניצחון הישראלי בסיני.
קובץ:שרי ממשלת בגין בטיסה ללבנון במבצע שלום הגליל.jpg|שרי ממשלת בגין השנייה בטיסה ללבנון במהלך מבצע שלום הגליל. מימין לשמאל: מרדכי צפורי , שמחה ארליך , יצחק ברמן וזבולון המר
קובץ:מרדכי ציפורי ודני יתום בבית הנשיא.jpg|מרדכי ציפורי ודני יתום בבית הנשיא ביום העצמאות- 1995


## קישורים חיצוניים

* 
* עדות תא"ל ציפורי מרדכי - מפקד פו"מ, באתר המרכז למלחמת יום הכיפורים
* 
* 
* , פורסם במקור ראשון
* אורי צפורי (נכדו), עוד כפית ועוד כפית, באתר הקול היהודי
* מחתרות במנהרת הזמן, סרט דוקומנטרי של הערוץ הראשון על הבריחה ממחנות הגולים באפריקה
* 
* 

## הערות שוליים

קטגוריה:תתי-אלופים בצה"ל
קטגוריה:לוחמי האצ"ל
קטגוריה:גולי אפריקה
קטגוריה:מפקדי גדודים בחטיבה 401
קטגוריה:מפקדי חטיבה 14
קטגוריה:מפקדי עוצבת בני חיל
קטגוריה:קציני שריון ראשיים
קטגוריה:מפקדי המכללה לפיקוד ולמטה
קטגוריה:שרי ממשלת ישראל
קטגוריה:חברי הכנסת מטעם הליכוד
קטגוריה:מנכ"לי המוסד לביטוח לאומי
קטגוריה:כותבי אוטוביוגרפיה ישראלים
קטגוריה:חברי הכנסת התשיעית
קטגוריה:חברי הכנסת העשירית
קטגוריה:אנשי היישוב ילידי הארץ
קטגוריה:אישים הקבורים בבית הקברות סגולה
קטגוריה:פתח תקווה: חברי הכנסת
קטגוריה:קציני צה"ל בכירים שכיהנו כשרים בממשלת ישראל
קטגוריה:חברי הכנסת: אנשי צבא
קטגוריה:מפקדי חטיבות במלחמת ששת הימים
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1924
קטגוריה:ישראלים שנפטרו ב-2017